Case ID: 1169074
Sentence 35: Apellyasiya Məhkəməsi tərəfindən müəyyən edilmişdir ki, İddiaçı, Bakı şəhəri, 09 saylı Binəqədi ikinci seçki dairəsi üzrə xx xxxxxx 2020-ci il tarixə təyin edilmiş Azərbaycan Respublikası Milli Məclisinə seçkilərdə deputatlığa namizəd kimi qeydə alınmış, iddiaçı 2020-ci il fevralın 9-da keçirilmiş Azərbaycan Respublikasının Milli Məclisinə seçkilərində 09 saylı Binəqədi ikinci seçki dairəsi üzrə 4-7, 12-14, 18, 24-25, 27, 32 saylı seçki məntəqələrində baş vermiş seçki pozuntularına dair həmin məntəqələrin nəticələrinin etibarsız hesab edilməsi ilə bağlı dairə seçki komissiyasına şikayət etmiş, 09 saylı Binəqədi ikinci seçki dairəsi üzrə dairə seçki komissiyasının xx xxxxxx 2020-ci il tarixli 22/2 saylı qərarına əsasən şikayəti təmin olunmamış, iddiaçı həmin qərardan Mərkəzi Seçki Komissiyasına müraciət etmiş, MSK-nın xx xxxxxx 2020-ci il tarixli, 33/442 saylı qərarı ilə iddiaçının müraciəti təmin edilməmiş, dairə seçki komissiyasının qərarı dəyişdirilmədən saxlanılmış, cavabdeh inzibati orqanın qərarına əsasən araşdırma ilə seçki dairəsinin bir sıra seçki məntəqələrində səsvermə günü baş verməsi iddia olunan qanun pozuntuları öz təsdiqini tapmamış və bu hal ayrı-ayrı seçki məntəqələri üzrə səsvermə və səslərin sayılmasının müşahidəsini həyata keçirmiş müxtəlif maraqları təmsil edən müşahidəçilərin, namizədlərin, məşvərətçi səs hüquqlu üzvlərin, məntəqə seçki komissiyaları sədrlərinin, katiblərinin və üzvlərinin verdikləri izahatlarla, həmçinin tərtib edilmiş aktlarla təsdiq olunmuş, eyni zamanda dairə seçki komissiyasından mübahisələndirilən məntəqə seçki komissiyalarının səsvermənin nəticələrinə dair protokolları alınaraq baxış keçirilmiş, baxış nəticəsində seçki məntəqələrinin səsvermənin nəticələrinə dair protokollarında bu və ya digər formada seçicilərin iradəsini müəyyənləşdirməyə imkan verməyən pozuntular aşkar olunmamış, səsvermə günü seçki məntəqələrində müvafiq müşahidəçilər tərəfindən seçki qanunvericiliyinin tələblərinə əməl olunmaqla müşahidə aparılmış, Seçki Məcəlləsinin 41-ci maddəsi ilə müəyyən edilmiş müşahidənin aparılması prinsiplərinə əməl olunmuş, sosial şəbəkələrdə yayılan görüntülər nəzərdən keçirilərkən 9 saylı Binəqədi ikinci seçki dairəsi üzrə hər hansı bir qanun pozuntusuna yol verilməsi ilə bağlı görüntülər müəyyən edilməmiş, araşdırma nəticəsində səsvermə günü seçki dairəsinin mübahisələndirilən seçki məntəqələrində baş verməsi iddia edilən qanun pozuntuları təsdiqini tapmamış, seçicilər sərbəst şəkildə səs verərək öz iradələrini ifadə etmiş, məntəqə seçki komissiyalarının səsvermənin nəticələrinə dair protokolu Seçki Məcəlləsinin tələblərinə uyğun olaraq tərtib olunmuş və bu baxımdan dairə seçki komissiyası düzgün nəticəyə gəlmiş, iddiaçının müraciəti təmin edilməmiş, dairə seçki komissiyasının mübahisələndirilən qərarı dəyişdirilmədən saxlanılmışdır.